wickkiey/tamil-wikipedia-chunked huggingface dataset:
# தேசிய நெடுஞ்சாலை 7 (இந்தியா)

**தேசிய நெடுஞ்சாலை 7** (**தெ. நெ. 7**)(*National Highway 7 (India)*) என்பது இந்தியாவில் பாசில்காவையும் (பஞ்சாப்) மனாவையும் (உத்தராகண்டம்) இணைக்கும் ஒரு நெடுஞ்சாலை ஆகும். இது இந்திய மாநிலங்களான பஞ்சாப், அரியானா, இமாச்சலப் பிரதேசம் மற்றும் உத்தராகண்டம் வழியாகச் செல்கிறது.  
தேசிய நெடுஞ்சாலை 7 (பழைய தேசிய நெடுஞ்சாலை-58) இந்து சமய மையங்களான ரிசிகேசு, தேவ் பிரயாக், ருத்திரபிரயாகை, கர்ணபிரயாகை, சமோலி, ஜோஷி மடம், பத்ரிநாத் தேராதூன், சண்டிகர் நகரங்களை இணைக்கிறது. சிறி கேம்குந்த் சாகிபுக்கு பயணிக்கும் யாத்ரீகர்கள் ஜோசி மடம் மற்றும் பத்ரிநாத் இடையே தே. நெ. 7-இல் அமைந்துள்ள கோவிந்த்காட்டி சென்று பயணிக்கின்றனர்.  
இந்த நெடுஞ்சாலை பொதுவாக குளிர் அதிகம் நிலவும் மாதங்களான திசம்பர், சனவரி, பிப்ரவரி, மார்ச்சு மாதங்களில் இமயம்லையின் மேற்பகுதிகளில் மூடப்படுகிறது. இது இந்தியா/திபெத்து எல்லை அருகே மணா கணவாய்க்குச் செல்கிறது.
# தேசிய நெடுஞ்சாலை 7 (இந்தியா)

## வழித்தடம்

தேசிய நெடுஞ்சாலை 7-இன் வழித்தடமானது இந்தியாவின் பஞ்சாப், அரியானா, இமாச்சலப் பிரதேசம் மற்றும் உத்தராகண்டம் மாநிலங்கள் வழியாகச் செல்கிறது. இந்தத் தேசிய நெடுஞ்சாலை சுமார் 845 கிமீ (525 மைல்) நீளம் கொண்டது.
# தேசிய நெடுஞ்சாலை 7 (இந்தியா)

## வழித்தடம்

### பஞ்சாப்

தேசிய நெடுஞ்சாலை 7 இந்தியா-பாக்கித்தான் எல்லையிலிருந்து தொடங்கி, பாசில்கா, அபோஹர், மலோட், கிதர்பாகா, பதிண்டா, ராம்புரா புல், பர்னாலா, சங்க்ரூர், பட்டியாலா, ராஜ்புரா, பானூர், ஜிராக்பூர் மற்றும் பஞ்சாப் மாநிலத்தில் அரியானா எல்லை வரை செல்கிறது.
# தேசிய நெடுஞ்சாலை 7 (இந்தியா)

## வழித்தடம்

### அரியானா

தேசிய நெடுஞ்சாலை 7, ஜிராக்பூருக்கு அருகிலுள்ள பஞ்ச்குலாவினை அரியானா மாநிலத்தில் உள்ள சாஜத்பூர் மற்றும் நரைன்கருடன் இணைக்கிறது.
# தேசிய நெடுஞ்சாலை 7 (இந்தியா)

## வழித்தடம்

### இமாச்சலப் பிரதேசம்

தேசிய நெடுஞ்சாலை 7 இமாச்சலப் பிரதேச மாநிலத்தில் உள்ள காலா அம்பை பான்டா சாகிபுடன் நகரங்களை இணைக்கிறது.
# தேசிய நெடுஞ்சாலை 7 (இந்தியா)

## வழித்தடம்

### உத்தராகண்டம்

தேசிய நெடுஞ்சாலை 7 உத்தராகண்டம் மாநிலத்தில் உள்ள இந்தோ/திபெத் எல்லையில் தேராதூன், ரிசிகேசு, தேவபிரயாக், ருத்ராப்பிரயாக், கர்ணபிரயாக். சமோலி, பத்ரிநாத், மானா ஆகிய நகரங்களை இணைக்கிறது.
# தேசிய நெடுஞ்சாலை 7 (இந்தியா)

## சந்திப்புகள்

; பஞ்சாப்
: அபோகர் அருகே
: மலோட் அருகே
: மலோட் அருகே
: பதிண்டா அருகே
: பதிண்டா அருகே
: ராம்புரா பூல் அருகே
: பர்னாலா அருகே
: சங்க்ரூர் அருகே
: ராஜ்புரா அருகே
: பானூர் அருகே
: ஜிராக்பூர் அருகே
; அரியானா
: பஞ்ச்குலா அருகே
: சாஜத்பூர் அருகே
; இமாச்சலப் பிரதேசம்
: நகான் அருகே
: பான்டா சாகிப் அருகே
: பாவோண்டா சாஹிப் அருகே
; உத்தராகண்டம்
: கெர்பர்ட்பூர் அருகே
: தேராதூன் அருகே
: ரிசிகேசு அருகே
: மலேதா அருகே
: சிறிநகர் அருகே
: ருத்ராப்பிரயாக் அருகே
: கர்ணப்பிரயாக் அருகே
: சமோலி அருகே  
சாலை முடிவுறும் இடம் சுமார் 3200 மீட்டர் உயரத்தில் உள்ள மானா கிராமத்திற்கு அருகில் உள்ளது.
# தேசிய நெடுஞ்சாலை 107அ (இந்தியா)

**தேசிய நெடுஞ்சாலை 107அ** (*National Highway 107A (India)*) பொதுவாக தே. நெ. 107அ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 107அ இந்தியாவின் உத்தராகண்டம் மாநிலத்தின் வழியாகச் செல்கிறது.
# தேசிய நெடுஞ்சாலை 107அ (இந்தியா)

## வழித்தடம்

சமோலி, கோபேஷ்வர், மண்டல் ஓகிமத், பாரம்வாரி.
# தேசிய நெடுஞ்சாலை 107அ (இந்தியா)

## சந்திப்புகள்

: சமோலி அருகே முனையம்
: பாரம்வாரி அருகே முனையம்
# தேசிய நெடுஞ்சாலை 707அ (இந்தியா)

**தேசிய நெடுஞ்சாலை 707அ,** (*National Highway 707A (India)*) பொதுவாக தே. நெ. 707அ என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 7-இன் ஒரு துணைச்சாலையாகும். தேசிய நெடுஞ்சாலை 7-ஐ தேசிய நெடுஞ்சாலை 34 உடன் இணைக்கும் வகையில் தேசிய நெடுஞ்சாலை 707அ இந்தியாவின் உத்தராகண்டம் மாநிலத்தில் பயணிக்கிறது.
# தேசிய நெடுஞ்சாலை 707அ (இந்தியா)

## வழித்தடம்

தே. நெ. 707அ உத்தராகண்டம் மாநிலத்தில் சிறீநகருக்கு அருகிலுள்ள தியுனி, சக்ராதா, பேதியானா, முசோரி, தனௌல்டி, சம்பா, நியூ தெக்ரி, மலேத்தா நகரங்களை இணைக்கிறது. இந்த தேசிய நெடுஞ்சாலையின் நீளம் 324 கிலோமீட்டர்கள் (201 மைல்) ஆகும்.
# தேசிய நெடுஞ்சாலை 707அ (இந்தியா)

## சந்திப்புகள்

: தியூனி அருகே முனையம்
: நியூ தெக்ரி அருகே
: சிறீநகருக்கு அருகில் மலேத்தாவில்
# தேசிய நெடுஞ்சாலை 907அ (இந்தியா)

**தேசிய நெடுஞ்சாலை 907அ** (*National Highway 907A (India)*) பொதுவாக **தே. நெ. 907அ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 7-இன் ஒரு துணைச்சாலை ஆகும். தேசிய நெடுஞ்சாலை 907அ இந்தியாவின் இமாச்சலப் பிரதேச மாநிலத்தின் வழியாகச் செல்கிறது.
# தேசிய நெடுஞ்சாலை 907அ (இந்தியா)

## வழித்தடம்

நகான்-சரகன்-குமாரகட்டி.
# தேசிய நெடுஞ்சாலை 907அ (இந்தியா)

## சந்திப்புகள்

: நகான் அருகே முனையம்
: குமர்கட்டி அருகே முனையம்
# மெத்தில் இலித்தியம்

**மெத்தில் இலித்தியம்** (*Methyllithium*) என்பது CH<sub>3</sub>Li என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எளிமையான கரிம இலித்தியம் சேர்மமாக இது கருதப்படுகிறது. எசு-தொகுதி கரிம உலோகச் சேர்மமான மெத்தில் இலித்தியம் கரைசல் மற்றும் திட நிலை ஆகிய இரண்டிலும் ஒலிகோமர் எனப்படும் ஒருபடி அலகுகளைக் கொண்ட பலபடி கட்டமைப்பை ஏற்றுக்கொள்கிறது. இந்த அதிக வினைத்திறன் கொண்ட சேர்மத்தின் ஈதர் கரைசல் கரிம தொகுப்பு மற்றும் கரிம உலோக வேதியியலில் ஒரு வினையாக்கியாகும். மெத்தில் இலித்தியம் சம்பந்தப்பட்ட செயல்பாடுகளுக்கு நீரற்ற நிலைமைகள் தேவைப்படுகின்றன, ஏனெனில் இச்சேர்மம் தண்ணீரை நோக்கி மிகவும் நாட்டமாக வினைபுரியும். ஆக்சிசன் மற்றும் கார்பன் டை ஆக்சைடு கூட MeLi உடன் பொருந்தாது. மெத்தில் இலித்தியம் பொதுவாக தயாரிக்கப்படுவதில்லை, ஆனால் பல்வேறு ஈதர்களில் ஒரு கரைசலாக வாங்கப்படுகிறது.
# மெத்தில் இலித்தியம்

## தயாரிப்பு

நேரடித் தயாரிப்பு முறையில் மெத்தில் புரோமைடு, டை எத்தில் ஈதரில் உள்ள இலித்தியம் தொங்கலுடன் சேர்த்து சூடுபடுத்தப்பட்டு மெத்தில் இலித்தியம் உருவாகிறது.  
::2 Li + MeBr → LiMe + LiBr  
இலித்தியம் புரோமைடு, மெத்தில் இலித்தியத்துடன் இணைந்து ஓர் ஒருங்கிணைவுச் சேர்மத்தை உருவாக்குகிறது. வணிக ரீதியாக கிடைக்கும் பெரும்பாலான மெத்தில் இலித்தியம் சேர்மங்கள் இந்த ஒருங்கிணைவுச் சேர்மத்தைக் கொண்டுள்ளன. ஆலைடு இல்லாத மெத்தில் இலித்தியம் மெத்தில் குளோரைடிலிருந்து தயாரிக்கப்படுகிறது. இலித்தியம் குளோரைடு டை எத்தில் ஈதரில் இருந்து வீழ்படிவாகிறது, ஏனெனில் இது மெத்தில் இலித்தியத்துடன் வலுவான ஒருங்கிணைவுச் சேர்மத்தை உருவாக்கவில்லை. வடிபொருள் மிகவும் தூய மெத்திலித்தியத்தைக் கொண்டுள்ளது. மாற்றாக, வணிகரீதியாக மெத்தில் இலித்தியத்தை டையாக்சேனுடன் சேர்த்து சூடுபடுத்தினால் LiBr(டையாக்சேன்) உருவாகும். இதை வடிகட்டுவதன் மூலம் அகற்றலாம். ஆலைடு -இல்லாத மற்றும் LiBr-MeLi சேர்மத்தின் பயன்பாடு சில தயாரிப்பு வினைகளில் ஒரு தீர்க்கமான விளைவைக் கொண்டுள்ளது.
# மெத்தில் இலித்தியம்

## வினைத்திறன்

கார்பனில் உள்ள பகுதி எதிர்மறை மின்னூட்டம் காரணமாக மெத்தில் இலித்தியம் வலுவான காரமாகவும் அதிக அணுக்கரு கவர்பொருளாகவும் செயல்படுகிறது. எனவே எலக்ட்ரான் ஏற்பிகள் மற்றும் புரோட்டான் வழங்கிகளுக்கு குறிப்பாக வினையாற்றுகிறது. என்-BuLi சேர்மத்திற்கு மாறாக, MeLi அறை வெப்பநிலையில் டெட்ரா ஐதரோ பியூரானுடன் மிக மெதுவாக வினைபுரிகிறது. மேலும் ஈதரில் உள்ள கரைசல்கள் காலவரையின்றி நிலைப்புத்தன்மையுடன் இருக்கும். தண்ணீர் மற்றும் ஆல்ககால்கள் தீவிரமாகச் செயல்படுகின்றன. மெத்தில் இலித்தியம் சம்பந்தப்பட்ட பெரும்பாலான வினைகள் அறை வெப்பநிலைக்குக் கீழேயே நடத்தப்படுகின்றன. MeLi புரோட்டான் நீக்க வினைகளுக்கு பயன்படுத்தப்படலாம் என்றாலும், n-பியூட்டைல் இலித்தியம் இவ்வினைக்குப் பொதுவாகப் பயன்படுத்தப்படுகிறது, ஏனெனில் இது குறைந்த விலையும் அதிக வினைத்திறனும் கொண்டதாகும்.  
மெத்தில் இலித்தியம் முக்கியமாக மெத்தில் எதிர்மின் அயனியான சிந்தானின் செயற்கைச் சமமான ஒப்புமையாகப் பயன்படுத்தப்படுகிறது. எடுத்துக்காட்டாக, கீட்டோன்கள் இரண்டு-படி வினைச் செயல்பாட்டில் மூன்றாம் நிலை ஆல்ககால்களை வழங்க வினைபுரிகின்றன:  
::Ph<sub>2</sub>CO + MeLi → Ph<sub>2</sub>C(Me)OLi
::Ph<sub>2</sub>C(Me)OLi + H<sup>+</sup> → Ph<sub>2</sub>C(Me)OH + Li<sup>+</sup>  
உலோகம் அல்லாத அலோக ஆலைடுகள் மெத்தில் இலித்தியத்துடன் வினையில் ஈடுபட்டு மெத்தில் சேர்மங்களாக மாற்றப்படுகின்றன:  
::PCl<sub>3</sub> + 3 MeLi → PMe<sub>3</sub> + 3 LiCl  
இத்தகைய எதிர்வினைகள் பொதுவாக கிரிக்கனார்டு வினையாக்கிகளைப் பயன்படுத்துகின்றன. இவை பெரும்பாலும் சமமான செயல்திறன் கொண்டவையாகவும் குறைந்த விலை அல்லது தளத்தில் மிகவும் எளிதாக தயாரிக்கப்படுகின்றன.  
இது கார்பன் டை ஆக்சைடுடனும் வினைபுரிந்து இலித்தியம் அசிடேட்டைக் கொடுக்கிறது:
:CH<sub>3</sub>Li + CO<sub>2</sub> → CH<sub>3</sub>CO<sub>2</sub><sup>−</sup>Li<sup>+</sup>  
உலோக ஆலைடுகளுடன் MeLi வினையில் ஈடுபட்டு தாண்டல் உலோக மெத்தில் சேர்மங்கள் தயாரிக்கப்படுகின்றன. கரிம தாமிரம் சேர்மங்களின் (கில்மேன் வினையாக்கி) உருவாக்கம் குறிப்பாக முக்கியமானதாகும். இதில் மிகவும் பயனுள்ளது இலித்தியம் டைமெதில்குப்ரேட் ஆகும். இந்த வினையாக்கியானது எப்பாக்சைடுகள், ஆல்க்கைல் ஆலைடுகள் மற்றும் ஆல்கைல் சல்போனேட்டுகளின் அணுக்கருநாட்ட பதிலீட்டு வினைகளுக்குப் பரவலாகப் பயன்படுத்தப்படுகிறது. மேலும் மெத்தில் எதிர்மின் அயனியால் α,β-நிறைவுறா கார்பனைல் சேர்மங்களுடன் இணைந்த கூட்டு சேர் பொருள்களுக்கும் பயன்படுத்தப்படுகிறது. வேறு பல தாண்டல் உலோக மெத்தில் சேர்மங்களும் தயாரிக்கப்பட்டுள்ளன.  
:ZrCl<sub>4</sub> + 6 MeLi → Li<sub>2</sub>ZrMe<sub>6</sub> + 4 LiCl
# மெத்தில் இலித்தியம்

## கட்டமைப்பு

இரண்டு கட்டமைப்புகள் ஒற்றை படிக எக்சுகதிர் படிகவியல் மற்றும் 6Li, 7Li மற்றும் 13C அணுக்கரு காந்த ஒத்திசைவு நிறமாலையியல் மூலம் இரண்டு கட்டமைப்புகள் சரிபார்க்கப்பட்டன. நாற்பகுதி கட்டமைப்பு ஓர் உருக்குலைந்த கியூபேன் வகை கொத்து ஆகும். கார்பன் மற்றும் இலித்தியம் அணுக்கள் மாற்று மூலைகளில் உள்ளன. Li---Li பிணைப்பு தூரங்கள் 2.68 Å ஆகும். இது வாயுநிலை இருலித்தியத்தில் உள்ள Li-Li பிணைப்புடன் கிட்டத்தட்ட ஒரே மாதிரியாக இருக்கும். C-Li பிணைப்பு தூரங்கள் 2.31 Å. கார்பன் மூன்று ஐதரசன் அணுக்கள் மற்றும் மூன்று இலித்தியம் அணுக்களுடன் பிணைக்கப்பட்டுள்ளது. (MeLi)<sub>4</sub> சேர்மத்தின் நிலையற்ற தன்மையும் ஆல்கேன்களில் அதன் கரையாத தன்மையும் கொத்துகள் மற்றும் கொத்துகளிடை வினைகள் மூலம் தொடர்புகொள்வதன் விளைவாகும். இதற்கு நேர்மாறாக, பெரிய கொத்து (மூவிணைய பியூட்டைல் இலித்தியம்)4, சேர்மத்தில் இடைக்கொத்து இடைவினைகள் கொள்ளிட விளைவுகளால் தடுக்கப்படுகின்றன. இது ஆவியாகும் மற்றும் ஆல்கேன்களில் கரையும்.  
நிறக் குறியீடு: Li- ஊதா C- கருப்பு H- வெண்மை  
ஆறுபகுதி இலித்தியமானது கார்பன் அணுக்களுடன் மீண்டும் மாற்று மூலைகளில் அறுகோண பட்டகங்களைக் கொண்டுள்ளது.  
:  
நிறக்குறியீடு : Li- ஊதா C- கருப்பு H- வெண்மை  
திரட்டலின் அளவு கரைப்பான் மற்றும் கூட்டுசேர்க்கைகள் (இலித்தியம் புரோமைடு போன்றவை) இருப்பதைப் பொறுத்து அமைகிறது. பென்சீன் போன்ற ஐதரோகார்பன் கரைப்பான்கள் ஆறுபகுதிகள் உருவாவதை ஆதரிக்கின்றன, அதேசமயம் ஈத்தரியல் கரைப்பான்கள் நாற்பகுதிக்கு சாதகமாக இருக்கும்.
# மெத்தில் இலித்தியம்

## பிணைப்பு

இந்த கொத்துகள் "எலக்ட்ரான் குறைபாடு" என்று கருதப்படுகின்றன. பெரும்பாலான கரிம சேர்மங்களுக்கு மாறாக இவை எண்ம விதியைப் பின்பற்றுவதில்லை. ஏனெனில் ஒவ்வொரு கார்பன் அணுவையும் சுற்றி நான்கு 2-மைய, 2-எலக்ட்ரான் பிணைப்புகளை உருவாக்க மூலக்கூறுகள் போதுமான எலக்ட்ரான்கள் இல்லை என்பது இதற்கு காரணமாகும். எக்சாமர் என்பது 30 எலக்ட்ரான் சேர்மமாகும். அதாவது 30 இணைதிறன் எலக்ட்ரான்கள் இங்குள்ளன. வலுவான C-H பிணைப்புகளுக்கு 18 எலக்ட்ரான்களை ஒதுக்கினால் 12 எலக்ட்ரான்கள் Li-C மற்றும் Li-Li பிணைப்பிற்கு எஞ்சியிருக்கும். ஆறு உலோக-உலோக பிணைப்புகளுக்கு ஆறு எலக்ட்ரான்களும் ஒரு மெத்தில்-η3 இலித்தியம் தொடர்புக்கு ஓர் எலக்ட்ரானும் பயன்படும்.  
அகச்சிவப்பு நிறமாலையியல் அளவீடுகளிலிருந்து C-Li பிணைப்பின் வலிமை சுமார் 57 கிலோகலோரி/மோல் என மதிப்பிடப்பட்டுள்ளது.
# சஞ்சய் மல்கோத்ரா

**சஞ்சய் மல்கோத்ரா** (*Sanjay Malhotra*) (பிறப்பு - பிப்ரவரி 14, 1968) 1990 ஆம் ஆண்டு இராசத்தான் பிரிவு இந்திய ஆட்சிப் பணி அலுவலர் ஆவார். தற்போது, இவர் இந்திய நிதி அமைச்சகத்தின் வருவாய் செயலாளராக உள்ளார். தனது முந்தைய பணியில், இந்திய அரசின் நிதி அமைச்சகத்தின் கீழ் நிதிச் சேவைகள் துறையில் செயலாளர் பதவியை வகித்தார். முன்னதாக, இவர் ஊரக மின்மயமாக்கல் கழகத்தின் தலைவர் மற்றும் நிர்வாக இயக்குநராகவும், மின்சார அமைச்சகத்தின் கூடுதல் செயலாளராகவும் பணியாற்றினார். இதற்கு முன்பு, இராசத்தான் அரசில் பல்வேறு பதவிகளில் பணியாற்றியுள்ளார்.  
இவர் இந்திய ரிசர்வ் வங்கியின் 26வது ஆளுநராக நியமிக்கப்பட்டுள்ளார்.
# திரோடா சட்டமன்றத் தொகுதி

**திரோடா சட்டமன்றத் தொகுதி** (Tirora Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளுள் ஒன்றாகும். இத்தொகுதியானது கோண்டியா மாவட்டத்தில் உள்ளது. திரோடா, பண்டாரா-கோந்தியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# திரோடா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |
| --- | --- | --- |
| 1972 | சாலிகிராம் ராம்ரதன் தீட்சித் | இந்திய தேசிய காங்கிரசு |
| 1978 | வாசுனிக் இலக்குமிநாராயண் கணபத் | இந்திய தேசிய காங்கிரசு INC(I) |
| 1980 | டோங்கரே சுகதேயோ விதோபாஜி |  |
| 1985 | அரிசு உகந்தராவ் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு |  |
| 1995 | வைத்ய பசன்தாசு விதோபா | பாரதிய ஜனதா கட்சி |
| 1999 |  |  |
| 2004 | திலீப் வாமன் பன்சோட் | தேசியவாத காங்கிரசு கட்சி |
| 2009 | போபாச்சே குசால் பரசுராம் | பாரதிய ஜனதா கட்சி |
| 2014 | விஜய் பாரத்லால் ரகங்டேல் |  |
| 2019 |  |  |
# தேசிய நெடுஞ்சாலை 907எ (இந்தியா)

**தேசிய நெடுஞ்சாலை 907எ** (*National Highway 907G (India)*), பொதுவாக **தே. நெ. 907எ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 907எ இந்தியாவின் அரியானா மாநிலத்தின் வழியாகச் செல்கிறது.
# தேசிய நெடுஞ்சாலை 907எ (இந்தியா)

## வழித்தடம்

தேசிய நெடுஞ்சாலை-907எ அரியானாவின் ஜகத்ரி, ஜரோடா, புதேரி, பெர்தால், மஹ்மூத்பூர், சேலம்பூர் பாங்கர் மற்றும் பிலாசுபூர் ஆகிய இடங்களை இணைக்கிறது.
# தேசிய நெடுஞ்சாலை 907எ (இந்தியா)

## சந்திப்பு

: ஜகாத்ரி அருகே முனையம்
# தேசிய நெடுஞ்சாலை 108அ (இந்தியா)

**தேசிய நெடுஞ்சாலை 108அ**, பொதுவாக **தெ. நெ. 108அ** எனக் குறிப்பிடப்படுகிறது. இது இந்தியா ஒரு தேசிய நெடுஞ்சாலை ஆகும். தேசிய நெடுஞ்சாலை 108அ இந்தியாவின் திரிபுரா மாநிலத்தின் வழியாக செல்கிறது.
# தேசிய நெடுஞ்சாலை 108அ (இந்தியா)

## வழித்தடம்

ஜோலைபாரி-பெலோனியா-இந்தோ/வங்காளதேச எல்லை
# தேசிய நெடுஞ்சாலை 108அ (இந்தியா)

## சந்திப்புகள்

: ஜோலைபாரி அருகே முனையம்
# அஸ்மா அல்-அசாத்

**அஸ்மா ஃபவாஸ் அல்-அசாத்** (Asma Fawaz al-Assad, அரபு மொழிஃ أصماء فواز الأصدة née Akrash) (பிறப்பு 11 ஆகத்து 1975) என்பவர் சிரியாவின் முன்னாள் முதல் பெண்மணி ஆவார். சிரிய பெற்றோருக்கு இலண்டனில் பிறந்து வளர்ந்த இவர், டிசம்பர் 13,2000 அன்று சிரியாவின் அப்போதைய அரசத் தலைவராக இருந்த அல்-அசாத்தை மணந்தபோது முதல் பெண்மணி ஆனார்.  
அசாத் 1996 இல் லண்டன் கிங்ஸ் கல்லூரியில் கணினி அறிவியல் மற்றும் பிரெஞ்சு இலக்கியத்தில் இளங்கலைப் பட்டம் பெற்றார். முதலீட்டு வங்கியில் ஒரு பணியைக் கொண்டிருந்த அவர், டிசம்பர் 2000 இல் பஷார் அல்-அசாத்தை மணந்தபோது ஆர்வர்டு பல்கலைக்கழகத்தில் வணிக நிர்வாகத்தில் முதுகலைப் பட்டம் பயிலத் திட்டமிட்டிருந்தார். திருமணத்தைத் தொடர்ந்து முதலீட்டு வங்கியில் தனது வேலையைத் துறந்து சிரியாவில் தங்கினார், அங்கு இத்தம்பதியினருக்கு மூன்று குழந்தைகள் பிறந்தனர். முதல் பெண்மணியாக, சிரிய உள்நாட்டுப் போர் வெடித்ததால் நிறுத்தப்பட்ட சீர்திருத்த முயற்சியின் ஒரு பகுதியாக சமூக மற்றும் பொருளாதார வளர்ச்சியில் ஈடுபட்டுள்ள அரசாங்க அமைப்புகளுக்கு ஆதரவளிப்பதில் இவர் முக்கியப் பங்கு வகித்தார்.  
தனது கணவருடன் சேர்ந்து, சிரியாவின் வணிகத் துறைகள், வங்கி, தொலைத்தொடர்பு, வீடு மனை விற்பனைத் தொழில் மற்றும் கடல்சார் தொழில்களின் பெரும்பகுதிகளைக் கட்டுப்படுத்தும் சிரியாவின் "முக்கியப் பொருளாதார வீரர்களில்" ஒருவராக அஸ்மா கருதப்பட்டார். மார்ச் 2011 இல் தொடங்கிய சிரிய உள்நாட்டுப் போரின் விளைவாக, உயர் மட்ட சிரிய அரசாங்க அலுவலர்கள் தொடர்பான பொருளாதாரத் தடைகளுக்கு அசாத் உட்படுத்தப்பட்டார், இத்தடையானது ஐரோப்பிய ஒன்றியத்தில் இவருக்கு பொருள் மற்றும் நிதி உதவியை வழங்குவதைச் சட்டவிரோதமாக்கியதுடன், சில தயாரிப்புகளைப் பெறுவதற்கு, ஐரோப்பிய ஒன்றியத்திற்குள் பயணிக்கும் திறனையும் குறைத்தது. இங்கிலாந்தில், "வேதி ஆயுதங்களைப் பயன்படுத்தியது உட்பட பொதுமக்களை சித்திரவதை செய்தது மற்றும் கொலை செய்ததற்குமான முறையான அணுகுமுறை" மற்றும் பயங்கரவாத செயல்களைத் தூண்டுவது உள்ளிட்ட குற்றச்சாட்டுகளுடன் பெருநகர காவல்துறை போர்க்குற்றப் பிரிவுக்குள் ஒரு தொடக்க நிலை விசாரணையில் இவர் ஒரு பகுதியாக இருந்தார்.
# அஸ்மா அல்-அசாத்

## தொடக்க கால வாழ்க்கை மற்றும் கல்வி

அசாத் 1975 ஆம் ஆண்டு ஆகத்து 11 ஆம் தேதி இலண்டனில் குரோம்வெல் மருத்துவமனை இருதய நிபுணரான ஃபவாஸ் அக்ராஸ் மற்றும் அவரது மனைவி சஹார் அக்ராஸ் (லண்டனில் உள்ள சிரிய தூதரகத்தில் முதல் செயலாளராக பணியாற்றிய ஓய்வுபெற்ற தூதர்) ஆகியோருக்கு அஸ்மா பிறந்தார். இவரது பெற்றோர் சுன்னி இசுலாம் மற்றும் சிரிய வம்சாவளியைச் சேர்ந்தவர்கள், ஹோம்ஸ் நகரத்தைச் சேர்ந்தவர்கள்.  
இவர் இலண்டனின் ஆக்டனில் வளர்ந்தார், அங்கு இவர் இங்கிலாந்தின் டுவைஃபோர்டு சர்ச் உயர்நிலைப் பள்ளியிலும் பின்னர் இலண்டனில் உள்ள குயின்ஸ் கல்லூரியிலும் பயின்றார். இவர் 1996-ஆம் ஆண்டில் லண்டன் கிங்ஸ் கல்லூரியில் கணினி அறிவியலில் முதல் தர மதிப்புறு இளங்கலை அறிவியல் பட்டம் பெற்றார்.
# அஸ்மா அல்-அசாத்

## நிதிசார் தொழில்

இலண்டன் கிங்ஸ் கல்லூரியில் பட்டம் பெற்ற பிறகு, இவர் ஐரோப்பா மற்றும் கிழக்கு ஆசியாவில் உள்ள வாடிக்கையாளர்களுடன் ஹெட்ஜ் நிதி மேலாண்மைப் பிரிவில் டாய்ச் வங்கி குழுமத்தில் பொருளாதார ஆய்வாளராகப் பணியாற்றத் தொடங்கினார். 1998 ஆம் ஆண்டில், இவர் ஜே. பி. மோர்கனின் முதலீட்டு வங்கிப் பிரிவில் சேர்ந்தார், அங்கு இவர் உயிரித் தொழில்நுட்பம் மற்றும் மருந்து நிறுவனங்களில் நிபுணத்துவம் பெற்ற ஒரு குழுவில் பணியாற்றினார். தனது "பகுப்பாய்வுச் சிந்தனை" மற்றும் "ஒரு நிறுவனத்தை நடத்துவதன் வணிகப் பக்கத்தை புரிந்துகொள்ளும் திறன்” ஆகியவற்றை இந்த வங்கியில் பணியாற்றிய அனுபவம் வழங்கியது என்று பாராட்டுகிறார்.  
இவர் ஆர்வார்டு பல்கலைக்கழகத்தில் முதுகலை வணிக நிர்வாகம் படிக்கவிருந்தபோது, 2000 ஆம் ஆண்டில் டமாஸ்கஸில் உள்ள தனது அத்தை வீட்டில் விடுமுறைக்கு வந்தபோது, குடும்ப நண்பரான பஷார் அல்-அசாத்தை மீண்டும் சந்தித்தார்.
# அஸ்மா அல்-அசாத்

## முதல் பெண்மணி

சூன் 2000 இல் அபீஸ் அல்-அசாத் இறந்த பிறகு, பஷார் ஜனாதிபதி பதவியை ஏற்றார். அஸ்மா நவம்பர் 2000 இல் சிரியாவுக்குக் குடிபெயர்ந்தார், அதே ஆண்டு டிசம்பரில் பஷாரை மணந்தார். திருமணத்திற்கு முன்னர் இவர்களின் காதல் காலம் பற்றிய ஊடக அறிக்கைகள் எதுவும் இல்லாததால் இந்தத் திருமணம் பலரை ஆச்சரியப்படுத்தியது. அஸ்மா ஐக்கிய இராச்சியத்தில் வளர்ந்திருந்ததாலும் அலவைட் பஷாரைப் போலல்லாமல் சுன்னி இசுலாமியப் பெரும்பான்மையினரை பிரதிநிதித்துவப்படுத்துவதாலும்.பலர் இவர்களின் இணைப்பை ஒரு நல்லிணக்கம் மற்றும் சீர்திருத்த அரசாங்கத்தை நோக்கிய முன்னேற்றத்தின் அறிகுறியாக விளக்கினர்.  
அஸ்மா திருமணத்திற்குப் பிறகு, 14 சிரிய ஆளுநரகங்களில் 13 இல் உள்ள 100 கிராமங்களுக்குச் சென்று சிரியர்களுடன் பேசி, தனது எதிர்காலக் கொள்கைகளை எங்கு வழிநடத்த வேண்டும் என்பதை அறிய சிரியா முழுவதும் பயணம் செய்தார். இவர் அரசாங்கத்தின் சேவைத்துறையின் கீழ் செயல்படும் அமைப்புகளின் ஒருங்கிணைப்பை உருவாக்கினார். இது சிரியாவின் வளர்ச்சிக்கான அறக்கட்டளை என்று குறிப்பிடப்படுகிறது. இந்த உருவாக்கத்தின் காரணமாக, *மிடில் ஈஸ்ட் 411* இதழின் "உலகின் மிகவும் செல்வாக்குமிக்க அரேபியர்கள்" என்ற பட்டியலில் ஒரு இடத்தைப் பெற்றார்.
# அஸ்மா அல்-அசாத்

## பொது வாழ்க்கை

மாஸ்கோ பயணத்தின் போது அஸ்மா மற்றும் பஷார் அல்-அசாத்]]
ஊடக ஆய்வாளர்களின் கூற்றுப்படி, அசாத் பெண்கள் உரிமைகள் மற்றும் கல்வியில் கவனம் செலுத்தினார், ஆனால், இறுதியில் அரசியல் விவகாரங்களில் தனது கணவருடன் துணை நின்றார். சிரிய அரசாங்கம் மிகவும் நவீன மற்றும் முற்போக்கான அரசாங்கத்தை நோக்கி செயல்படுவதைக் காட்டும் ஒரு சிக்கலான சீர்திருத்த முயற்சிகளை ஒழுங்கமைக்க ஐக்கிய நாடுகளின் மேம்பாட்டுத் திட்டம் 18 மில்லியன் அமெரிக்க டாலர்களைச் செலவிட்டது, இதன் முக்கிய பகுதி அசாத்துக்கு "ஒரு சீர்திருத்தவாதியின் ஒளிவட்டத்தை" உருவாக்க உதவியது, நாடு உள்நாட்டுப் போரில் இறங்கியதால் திட்டம் இடைநிறுத்தப்படும் வரை சிரியா மேம்பாட்டு அறக்கட்டளையில் இவர் பங்கேற்றதை எடுத்துக்காட்டுகிறது. பிறப்பால் ஒரு சுன்னி இசுலாமியர் என்ற வகையில், சிரியாவின் சுன்னி பெரும்பான்மை சிரிய அரசாங்கம் மற்றும் அரசத் தலைவரின் பார்வைக்கு அசாத்தின் முன்னணிப் பங்கு முக்கியமானதாக இருந்தது.
# தேசிய நெடுஞ்சாலை 108ஆ (இந்தியா)

**தேசிய நெடுஞ்சாலை 108ஆ**, பொதுவாக **தே. நெ. 108ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 108ஆ இந்தியாவின் திரிபுரா மாநிலத்தின் வழியாகச் செல்கிறது.
# தேசிய நெடுஞ்சாலை 108ஆ (இந்தியா)

## வழித்தடம்

அகர்தலா முதல் கோவாய் வரை //
# தேசிய நெடுஞ்சாலை 108ஆ (இந்தியா)

## சந்திப்புகள்

: அகர்தலாவுக்கு அருகில் உள்ள முனையம்
: கோவாய் அருகே முனையம்
# தேசிய நெடுஞ்சாலை 208அ (இந்தியா)

**தேசிய நெடுஞ்சாலை 208அ**, பொதுவாக தே. நெ. 208அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 208அ இந்தியாவின் திரிபுரா மற்றும் அசாம் மாநிலங்கள் வழியாகச் செல்கிறது.
# தேசிய நெடுஞ்சாலை 208அ (இந்தியா)

## வழித்தடம்

; திரிபுரா
கைலாஷகர், தர்மநகர், கடம்தலா, பிரேம்டோலா, குர்தி ஆர். சி. சி பாலம்-அசாம் எல்லை.  
; அசாம்  
திரிபுரா எல்லை-கதல்தாலி, குக்கிடால், சந்த் கேரா.
# தேசிய நெடுஞ்சாலை 208அ (இந்தியா)

## சந்திப்புகள்

: கைலாஷகர் அருகே முனையம்
: குக்கிடால் அருகே முனையம்
# சுமாத்திரானா

**சுமாத்திரானா** (*Sumaterana*) என்பது பொதுவாக **சுமாத்திரா அருவித் தவளைகள்** என்று அழைக்கப்படுகிறது. இது இந்தோனேசியாவின் சுமாத்திரா தீவில் உள்ள *இராணிடே* குடும்பத்தில் உள்ள தவளைப் பேரினமாகும்.  
- *சுமாத்திரான கிராசியோவிசு* <small> (பௌலெங்கர், 1920) </small>
- *சுமாத்திரான தபுலேசென்சு* <small>ஆரிபின் மற்றும் பலர், 2018</small>
- *சுமாத்திரான மொன்டானா* <small>ஆரிபின் மற்றும் பலர், 2018</small>
# ஜிம்னோபிசு

**ஜிம்னோபிசு** (*Gymnopis*) என்பது *டெர்மோபிடே* குடும்பத்தைச் சேர்ந்த மத்திய அமெரிக்க சிசிலியன் சிற்றினமாகும்.
# ஜிம்னோபிசு

## சிற்றினங்கள்

| - | *ஜிம்னோபிசு மல்டிபிளிகாட்டா* பீட்டர்ஸ், 1874 | ஊதா சிசிலியன், வராகுவா செசிலியன் |
| --- | --- | --- |
| *ஜிம்னோபிசு சின்ட்ரெமா* (கோப், 1866) | ஈரக் காடு சிசிலியன், மலை சிசிலியன் |  |
# வால்மீகி தீர்த்தக் கோயில்

**ஸ்ரீ ராமர் தீர்த்தக் கோயில்** அல்லது **பகவான் வால்மீகி தீர்த்த ஆசிரமம்**, இந்தியாவின் பஞ்சாப் மாநிலத்தில் உள்ள அமிதர்சரஸ் மாவட்டத் தலைமையிடமான அமிர்தசரஸ் நகரத்தில் அமைந்துள்ளது. பகவான் இராமருக்கு அர்ப்பணிக்கப்பட்ட இக்கோயிலை வால்மீகி தீர்த்த ஆசிரமம் என்றும் அழைப்பர். இக்கோயிலை பல நூற்றாண்டுகளாக பல முக்கிய துறவிகள் மற்றும் முனிவர்கள் பார்வையிட்டதாக நம்பப்படுகிறது. கோயில் பல முறை அழிக்கப்பட்டு மீண்டும் கட்டப்பட்டது. தற்போதைய அமைப்பு 1 டிசம்பர் 2016 கட்டி முடிக்கப்பட்டது. இக்கோயிலில் கருவறையில் 800 கிலோ கிராம் எடை மற்றும் 8 அடி உயரம் கொண்ட வால்மீகி முனிவரின் தங்கச் சிலை நிறுவப்பட்டுள்ளது. வால்மீகி தீர்த்த ஆசிரம மேம்பாட்டுக் குழுவால் இக்கோயில் நிர்வகிக்கப்படுகிறது.  
இக்கோவில் வளாகம் பரந்து விரிந்துள்ளது மற்றும் பல்வேறு இந்து தெய்வங்களுக்கு அர்ப்பணிக்கப்பட்ட பல சிறிய கோவில்களை உள்ளடக்கியது. இராமருக்கு அர்ப்பணிக்கப்பட்ட முதன்மைக் கோயில் வெள்ளை பளிங்குக் கற்களால் ஆன அழகிய அமைப்பாகும். கோவிலின் கட்டிடக்கலை பஞ்சாபில் பொதுவான இந்து மற்றும் இஸ்லாமிய பாணிகளை ஒருங்கிணைக்கிறது. கோவிலின் குவிமாடம் மற்றும் கோபுரங்கள் கவர்ச்சிகரமானவை மற்றும் தூரத்திலிருந்து பார்க்க முடியும்.  
கோயில் வளாகத்தில் ஒரு பெரிய குளியல் கட்டம் உள்ளது. இது பக்தர்கள் புனித நீராட பயன்படுத்துகிறது. கோவிலில் உற்சாகமாக கொண்டாடப்படும் இராம நவமி போன்ற பண்டிகைகளின் போது இந்த தீர்த்தக் குளத்தில் பக்தர்களின் கூட்டம் அதிகமாக இருக்கும். நவம்பரில் நடைபெறும் கோவிலின் வருடாந்திர திருவிழாவும் ஒரு பிரபலமான நிகழ்வாகும்.
# வால்மீகி தீர்த்தக் கோயில்

## தொன்ம வரலாறு

புராணங்களின்படி, இத்தீர்த்தத் தலம் இராமரின் மகன்களான லவன் மற்றும் குசன் பிறந்த இடமாக நம்பப்படுகிறது. இராமாயணத்தின், இராம-இராவணப் போருக்குப் பிறகு, இராமர் தனது மனைவி சீதையுடன் அயோத்திக்குத் திரும்பியபினார். இராவணின் அசோக வனத்தில் சிறைப்பிடிக்கப்பட்ட காலத்தில் சீதையின் தூய்மை பற்றிய வதந்திகள் காரணமாக, கருவுற்றிருந்த சீதையை அயோத்தியை விட்டு வனவாசம் செல்லச் சொன்னார். இலட்சுமணனால் கூட்டுச் செல்லப்பட்ட சீதை, கங்கை ஆற்றின் கரையில் இருந்த வால்மீகி ஆசிரமத்திற்கு அருகில் விட்டுச் சென்றான். வால்மீகி ஆசிரமத்தில் சீதை லவன் மற்றும் குசனைப் பெற்றெடுத்தாள்.
# பாரம்பரியத் தெரு, அமிர்தசரஸ்

**பாரம்பரியத் தெரு, அமிர்தசரஸ்** (*Heritage Street, Amritsar*), பஞ்சாப், இந்தியாவில் உள்ள அமிர்தசரஸ் நகரத்தில் அமைந்த பழமையான தெருவாகும். இது பொற்கோயில் மற்றும் பிரிவினை அருங்காட்சியகத்திற்கு நடுவில் அமைந்துள்ளது. 400 ஆண்டுகள் பழமையான இத்தெருவை ஜெய்ப்பூர் நிறுவனத்தினால் சீரமைக்கப்பட்டு, பொதுமக்களின் பயன்பாட்டிற்கு 26 அக்டோபர் 2016 அன்று திறக்கப்பட்டது. இப்பாரம்பரியத் தெரு 1.1 கிலோ மீட்டர் (0.68 மைல்) நீளம் கொண்டது.
# பாரம்பரியத் தெரு, அமிர்தசரஸ்

## அருகில் உள்ள சுற்றுலா & ஆன்மிகத் தலங்கள்

- அமிர்தசரஸ் பொற்கோயில்
- அகால் தக்த்
- ஜலியான்வாலா பாக்
- பிரிவினை அருங்காட்சியகம்
# ஜகத் விக்கிரமரத்தின

**ஜகத் விக்கிரமரத்தின** (*Jagath Wickremerathna*, பிறப்பு: 23 பெப்ரவரி 1968) ஓர் இலங்கை அரசியல்வாதியும், மருத்துவரும் ஆவார். தேசிய மக்கள் சக்தி கட்சியின் உறுப்பினரான இவர் 2024 இலங்கை நாடாளுமன்றத் தேர்தலில் பொலன்னறுவை தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் 2024 திசம்பர் 17 இல் நாடாளுமன்ற சபாநாயகராக நியமிக்கப்பட்டார்.  
ஜகத் விக்கிரமரத்தின பேராதனைப் பல்கலைக்கழகத்தில் மருத்துவப் பட்டமும், கொழும்புப் பல்கலைக்கழகத்தில் மருத்துவ நிருவாகப் பட்டமும் பெற்றவர்.
# ஜகத் விக்கிரமரத்தின

## தேர்தல் வரலாறு

**ஜகத் விக்கிரமரத்தினவின் தேர்தல் வரலாறு**  
| 2024 நாடாளுமன்றம் | பொலன்னறுவை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# தேசிய நெடுஞ்சாலை 309அ (இந்தியா)

**தேசிய நெடுஞ்சாலை 309அ** (*National Highway 309A (India)*), பொதுவாக **தே. நெ. 309அ** எனக் குறிப்பிடப்படுகிறது. இது இந்திய மாநிலமான உத்தராகண்டம் மாநிலத்தில் உள்ள இராமேசுவர் நகரத்தை அல்மோராவுடன் இணைக்கும் ஓர் ஒற்றை வழி நெடுஞ்சாலை ஆகும். 2000ஆம் ஆண்டில் உத்தராகண்ட மாநிலம் உருவாக்கப்படுவதற்கு முன்பு, இந்த நெடுஞ்சாலையின் அல்மோரா-பாகேசுவர் பகுதி உத்தரப் பிரதேசத்தின் மாநில நெடுஞ்சாலை 37-இன் ஒரு பகுதியாக இருந்தது. இது பாகேசுவரிலிருந்து பரேலி வரை செல்கிறது.
# தேசிய நெடுஞ்சாலை 309அ (இந்தியா)

## வரலாறு

இந்த நெடுஞ்சாலையின் அல்மோரா-பாகேசுவர் பகுதி பத்தொன்பதாம் நூற்றாண்டில் மாகாண 'அல்மோரா ஜோஷிமடம் வண்டி சாலையின்' ஒரு பகுதியாக இருந்தது. இந்த சாலை தாக்லாவுக்கு (இப்போது தகுலா) செல்லும் வழியில் செங்குத்தான இறக்கத்தைக் கொண்டிருந்தது. மேலும் ஓக் மற்றும் ரோடோடென்ட்ரான்களின் அடர்ந்த காடுகளால் சூழப்பட்டது. இருப்பினும், மலைகள் தாக்லா மற்றும் பாகேசுவருக்கு இடையில் மிகச் சிறந்த சீர் காடுகளால் சூழப்பட்டிருந்தன.
# தேசிய நெடுஞ்சாலை 309அ (இந்தியா)

## வழித்தடம்

தேசிய நெடுஞ்சாலை 309அ இராமேசுவரில் தொடங்கி அல்மோராவில் முடிவடைகிறது. தே. நெ. 309அ முற்றிலும் உத்தராகண்டு மாநிலத்தில் அமைந்துள்ளது. இச்சாலை பித்தோராகர், பாகேசுவர் மற்றும் அல்மோரா மாவட்டங்கள் வழியாகச் செல்கிறது.  
தேசிய நெடுஞ்சாலை 309அ பல்வேறு மாவட்டங்களின் நகரங்களையும் இணைக்கிறது. இராமேசுவர், கங்கோலிகாட், பெரிநாக், சௌகோரி, கந்தா, பாகேசுவர், தகுலா, அல்மோரா.
# தேசிய நெடுஞ்சாலை 309அ (இந்தியா)

## சந்திப்புகள்

: இராமேசுவர் அருகே முனையம்
: பாகேசுவரில்
: அல்மோரா அருகே முனையம் இது பாகேசுவர் வழியாக 126 கி. மீ. நீளமுள்ள பாதையில் செல்வதை விட நேரடிப் பாதையைக் கடந்து பயணத் தூரத்தை 66 கி. மீ ஆகக் குறைக்கிறது.
# தேசிய நெடுஞ்சாலை 109ஓ (இந்தியா)

**தேசிய நெடுஞ்சாலை 109ஓ** (*National Highway 109K (India)*), பொதுவாக **தே. நெ. 109ஓ** எனக் குறிப்பிடப்படுகிறது. இது இந்திய மாநிலமான உத்தராகண்டம் மாநிலத்தில் சிம்லி நகரத்தை ஜௌல்ஜிபியுடன் இணைக்கும் தேசிய நெடுஞ்சாலை ஆகும். இந்திய அரசின் பாரத்மாலா திட்டத்தின் கீழ் இந்த நெடுஞ்சாலை 12 பிப்ரவரி 2021 அன்று அறிவிக்கப்பட்டது.
# தேசிய நெடுஞ்சாலை 109ஓ (இந்தியா)

## வழித்தடம்

இது சிம்லியில் தொடங்கி ஜௌல்ஜிபியில் முடிவடைகிறது. தெ. நெ. 109ஓ முற்றிலும் உத்தராகண்டம் மாநிலத்தில் செல்கிறது. இது சமோலி, பாகேஸ்வர், பித்தோராகர் மாவட்டங்கள் வழியாகச் செல்கிறது.  
தேசிய நெடுஞ்சாலை 109ஓ பல்வேறு மாவட்டங்களின் நகரங்களை இணைக்கிறது. சிம்லி, தராலி, க்வால்டம், பைஜ்நாத், பாகேசுவர், கப்கோட், தேஜம், முன்சியாரி, மட்கோட் மற்றும் ஜௌல்ஜிபி.
# தேசிய நெடுஞ்சாலை 109ஓ (இந்தியா)

## சந்திப்புகள்

: சிம்லி அருகே முனையம், கர்ணபிரயாகை
: பாகேசுவரில்
: ஜௌல்ஜிபி அருகே முனையம்
# தேசிய நெடுஞ்சாலை 309ஆ (இந்தியா)

**தேசிய நெடுஞ்சாலை 309ஆ**, (*National Highway 309B (India)*) பொதுவாக **தே. நெ. 309ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 9-இன் ஒரு துணைச்சாலையாகும். தே. நெ. 309ஆ இந்தியாவின் உத்தராகண்டம் மாநிலத்தின் வழியாகச் செல்கிறது.
# தேசிய நெடுஞ்சாலை 309ஆ (இந்தியா)

## வழித்தடம்

அல்மோரா-ராமேஸ்வருக்கு அருகில் உள்ள பனார்.
# தேசிய நெடுஞ்சாலை 309ஆ (இந்தியா)

## சந்திப்புகள்

: அல்மோரா அருகே முனையம்
: இராமேசுவர் அருகே பனாரில்
# தேசிய நெடுஞ்சாலை 509 (இந்தியா)

**தேசிய நெடுஞ்சாலை 509** (தெ. நெ. 509)(*National Highway 509 (India)*) என்பது இந்தியா முற்றிலும் உத்தரப் பிரதேச மாநிலத்திற்குள் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 509 ஆக்ரா மொராதாபாத் நகரங்களை இணைக்கிறது. இந்த நெடுஞ்சாலையின் நீளம் கி.மீ. (149 மைல்) உள்ளது.
# தேசிய நெடுஞ்சாலை 509 (இந்தியா)

## வழித்தடம்

- சதாபாத்
- ஹத்ராஸ்
- சாசுனி
- அலிகார்
- திபாய்
- பாப்ராலா
- பாஹ்ஜாய்
- சந்தௌசி
# இந்தியக் கூடைப்பந்து சம்மேளனம்

**இந்தியக் கூடைப்பந்து சம்மேளனம்** என்பது இந்தியாவில் கூடைப்பந்தாட்டத்தை நிர்வகிக்கும் அமைப்பாகும். இந்தியா முழுவதும் கூடைப்பந்தாட்டத்தை மேம்படுத்துவதும் பரப்புவதும் இந்த அமைப்பின் பொறுப்பாகும். இந்தியாவின் அதிகாரப்பூர்வ அணியின் பெயர் *இந்தியன் கேஜர்ஸ்* ஆகும்.
# இந்தியக் கூடைப்பந்து சம்மேளனம்

## வரலாறு

1934 ஆம் ஆண்டு முதன்முதலாகத் தேசிய அளவிலான கூடைப்பந்தாட்டப் போட்டிகள் நடத்தப்பட்டன. 1936 இல் இந்தியத் தேசியக் கூடைப்பந்தாட்ட அணி பன்னாட்டுக் கூடைப்பந்தாட்டக் கூட்டணியில் இணைந்தது. 1950 இல் அந்த அணியினை நிர்வகிக்க இந்தியக் கூடைப்பந்தாட்ட சம்மேளனம் உருவானது.  
முன்னாள் தலைவர்களாக குல்விந்தர் சிங் கில், கோவிந்தராஜ் கெம்பரெட்டி போன்றோர் இருந்துள்ளனர் தற்போதைய தலைவராக தமிழ்நாட்டைச் சேர்ந்த ஆதவ் அர்ஜுனா உள்ளார். முதல் பெண் தலைவராக பூனம் மகாஜன் பொறுப்பு வகித்தார்.
# இந்தியக் கூடைப்பந்து சம்மேளனம்

## தேசிய அணிகள்

- இந்தியத் தேசிய ஆடவர் கூடைப்பந்தாட்ட அணி
- இந்தியத் தேசிய மகளிர் கூடைப்பந்தாட்ட அணி
- இந்தியத் தேசிய ஆடவர் 3x3 அணி
- இந்தியத் தேசிய மகளிர் 3x3 அணி
- 18 வயதுக்குட்பட்ட இந்தியத் தேசிய ஆடவர் கூடைப்பந்தாட்ட அணி
- 18 வயதுக்குட்பட்ட இந்தியத் தேசிய மகளிர் கூடைப்பந்தாட்ட அணி
- 16 வயதுக்குட்பட்ட இந்தியத் தேசிய ஆடவர் கூடைப்பந்தாட்ட அணி
- 16 வயதுக்குட்பட்ட இந்தியத் தேசிய மகளிர் கூடைப்பந்தாட்ட அணி
# இந்தியக் கூடைப்பந்து சம்மேளனம்

## சாதனைப் பட்டியல்

| வயதுப் பிரிவு | ஆடவர் | மகளில் |  |
| --- | --- | --- | --- |
| **முத்தோர்**
<small>(*ஆடவர்*)</small>
<small>(*மகளிர்*)</small> | 1987 தெற்காசிய விளையாட்டுப் போட்டிகள்
1991 தெற்காசிய விளையாட்டுப் போட்டிகள்
1995 தெற்காசிய விளையாட்டுப் போட்டிகள்
தெற்காசிய விளையாட்டுப் போட்டிகள் 2019
2010 தெற்காசிய விளையாட்டுப் போட்டிகள் | தெற்காசிய விளையாட்டுப் போட்டிகள் 2019
2014 லுசோபோனியா போட்டிகள் |  |
| **18-வயதுக்குட்பட்டோர்** | 2018 ஆசிய விளையாட்டுப் போட்டி <small>(பிரிவு பி)</small> |  |  |
| **16-வயதுக்குட்பட்டோர்** | 5 ஆவது – 2022 ஆசிய விளையாட்டுப் போட்டி | 2018 ஆசிய விளையாட்டுப் போட்டி <small>(பிரிவு பி)</small> | } |
# இந்தியக் கூடைப்பந்து சம்மேளனம்

## அங்கீகாரங்கள்

இந்தியக் கூடைப்பந்தாட்ட வீரர்கள் பல கேடயங்களை நாட்டிற்காகப் பெற்றுள்ளனர். 17 கூடைப்பந்தாட்ட வீரர்கள் இந்திய அரசின் அருச்சுனா விருது பெற்றுள்ளனர். வாழ்நாள் சாதனைபுரிந்ததற்காக தியான் சந்த் விருதுகளை இரு வீரர்கள் பெற்றுள்ளனர்
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

கல்லூரி மாணவர்களுக்கு உள்ளகப்பயிற்சி ஒன்றினை 2025 ஆம் ஆண்டில் வழங்குவதற்கான திட்டப் பக்கம்.
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## திட்ட விவரம்

### கல்லூரி

- கல்லூரியின் பெயர்:
- பயிற்சி பெறும் மாணவர்களின் எண்ணிக்கை:
- பயிற்சிக் காலம்:
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## பயிற்சியாளர்கள்

#### நேரடி நிகழ்வு

1. - தியாகு கணேஷ் (பேச்சு) 13:24, 17 திசம்பர் 2024 (UTC)
1. - பாலசுப்ரமணியன்--Balu1967 (பேச்சு) 07:55, 18 திசம்பர் 2024 (UTC)
1. --கு. அருளரசன் (பேச்சு) 15:13, 24 திசம்பர் 2024 (UTC)
1. --மகாலிங்கம் இரெத்தினவேலு
1. -- <font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 14:15, 25 திசம்பர் 2024 (UTC)
1. -- <font face="Casteller" size="4">ஸ்ரீதர். ஞா</font> 💬உரையாடுக 15:08, 5 சனவரி 2025 (UTC)
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## பயிற்சியாளர்கள்

#### இணையவழி நிகழ்ச்சிகள்

1. - மா. செல்வசிவகுருநாதன் (பேச்சு) 12:27, 17 திசம்பர் 2024 (UTC)
1. --மகாலிங்கம் இரெத்தினவேலு
1. --சிவகோசரன் (பேச்சு) 14:57, 28 திசம்பர் 2024 (UTC) (ஒரு மணி நேரம் பயிற்சியளிக்க முடியும்)
1. <font face="Casteller" size="4">ஸ்ரீதர். ஞா</font> 💬உரையாடுக 15:10, 5 சனவரி 2025 (UTC)
1. - பாலசுப்ரமணியன்--Balu1967 (பேச்சு) 09:52, 14 சனவரி 2025 (UTC)
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## ஒருங்கிணைப்பாளர்கள்

### திட்ட ஒருங்கிணைப்பு

- ஸ்ரீதர் ஞா
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## ஒருங்கிணைப்பாளர்கள்

### கல்லூரியுடனான ஒருங்கிணைப்பு

- சத்திரத்தான்
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு

## ஒருங்கிணைப்பாளர்கள்

### ஏற்பாட்டுப் பணிகளுக்கான ஒருங்கிணைப்பு

- மா. செல்வசிவகுருநாதன் (பேச்சு) 04:38, 5 சனவரி 2025 (UTC)
# கோந்தியா சட்டமன்றத் தொகுதி

**கோந்தியா சட்டமன்றத் தொகுதி** (Gondia Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்ற தொகுதிகளில் ஒன்றாகும். இத்தொகுதியானது கோந்தியா மாவட்டத்தில் அமைந்துள்ளது. கோந்தியா தொகுதி, பண்டாரா-கோந்தியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்
# கோந்தியா சட்டமன்றத் தொகுதி

## சட்டப் பேரவை உறுப்பினர்கள்

| 1952 | மனோகர்பாய் பாபாபாய் படேல் | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | கோபால்நாராயண் சிவவிநாயக் பாசுபாய் |  |
| 1972 |  |  |
| 1978 | ராசுகுமாரி கோபால்நாராயண் பாசுபாய் | இந்திய தேசிய காங்கிரசு |
| 1980 |  |  |
| 1985 | இந்திய தேசிய காங்கிரசு |  |
| 1990 | அரிகர்பாய் மணிபாய் படேல் |  |
| 1995 | குதே ரமேசுகுமார் சம்பத்ராவ் | சிவ சேனா |
| 1999 |  |  |
| 2004 | கோபால்தாசு சங்கர்லால் அகர்வால் | இந்திய தேசிய காங்கிரசு |
| 2009 |  |  |
| 2014 |  |  |
| 2019 | வினோத் அகர்வால் | சுயேச்சை |
| 2024 | பாரதிய ஜனதா கட்சி | } |
# ஆதவ் அர்ஜுனா

**ஆதவ் அர்ஜுனா** ("Aadhav Arjuna") என்பவர் தமிழ் நாட்டைச் சேர்ந்த அரசியல்வாதியும் தேர்தல் வியூக வகுப்பாளரும் விளையாட்டுத்துறை நிர்வாகியுமாவார். இவர் தமிழக வெற்றிக் கழகத்தின் தேர்தல் பிரசார மேலாண்மைப் பொதுச் செயலாளராகவுள்ளார். இவர் "அரைஸ் கேப்பிட்டல்" என்ற நிறுவனத்தின் நிர்வாக இயக்குநராகவும் 2021ஆம் ஆண்டு முதல் தமிழ்நாடு ஒலிம்பிக் சங்கத்தின் பொதுச் செயலாளராகவும் 2023ஆம் ஆண்டு முதல் இந்தியக் கூடைப்பந்து சம்மேளனத்தின் தலைவராகவும் "வாய்ஸ் ஆப் காமன்ஸ்" என்ற அரசியல் வியூக நிறுவனத்தின் நிறுவனராகவும் உள்ளார்.
# ஆதவ் அர்ஜுனா

## இளமைக்காலம்

இவர் 1982ஆம் ஆண்டு 12 ஏப்ரலில் திருச்சியில் ஒரு வேளாண்மைக் குடும்பத்தில் பிறந்தார். இளம் வயதிலேயே தனது தாயாரை இழந்தார். இவரது ஆரம்பக் கல்வியை ஒய். டபள்யூ. சி. ஏவிலும் பள்ளிக் கல்வியை திருச்சி இராமகிருஷ்ண மடத்தின் பள்ளியிலும் படித்தார். சென்னை கிறித்துவக் கல்லூரியில் சேர்ந்து அரசியல் அறிவியலில் இளங்கலைப் பட்டம் பெற்றார். பிரபல லாட்டரி அதிபர் மார்ட்டினின் மகளான டெய்சி மார்ட்டினை திருமணம் செய்தார்.
# ஆதவ் அர்ஜுனா

## விளையாட்டுத்துறை

2016ஆம் ஆண்டு வரை இவர் கூடைப்பந்தாட்ட வீரராக விளையாடி வந்தார். பின்னர் நிர்வாகத்தில் கவனம் செலுத்தி 2017ஆம் ஆண்டு தமிழ்நாடு கூடைப்பந்து சங்கத்தின் பொதுச் செயலாளராக தேர்ந்தெடுக்கப்பட்டார்.
# ஆதவ் அர்ஜுனா

## தொழில்

இவர் "அரைஸ் கேப்பிட்டல்" என்ற சிறுநிதி நிறுவத்தின் நிர்வாக இயக்குநராக இருந்துவருகிறார். இந்த நிறுவனத்திற்காக இவரது மாமனார், மார்ட்டினின் நிறுவனமான மார்ட்டின் ஹாப்பி ஹோம் பிரைவேட் லிமிடட் நிறுவனம் மூலம் 82.5 கோடி கடன் பெற்றுள்ளார். இவரின் மாமனாரான பரிசு சீட்டு அதிபர் மார்ட்டின் மீது வருமானவரித்துறை மற்றும் அமலாக்க துறையினர் வழக்குப்பதிவு செய்து விசாரணை மேற்கொண்டு வருகின்ற வேளையில் ஆதவ் அர்ஜுனா அலுவலகங்களிலும் சோதனையினை மேற்கொண்டனர்.
# ஆதவ் அர்ஜுனா

## அரசியல் வாழ்க்கை

2011 முதல் 2016 வரை மு. க. ஸ்டாலின் மேற்கொண்ட *நமக்கு நாமே* பயணத்தின் ஏற்பாட்டாளர்களுள் ஒருவராக இருந்த அர்ஜுனா 2016இல் சுனில் கனுகோலுவுடன் இணைந்தும், 2021இல் பிரசாந்த் கிஷோருடன் இணைந்தும் திமுகவிற்குத் தேர்தல் வியூகங்களை வகுத்துக் கொடுத்தார். பின்னர் 2024 திசம்பர் 14ஆம் தேதியன்று விசிகவிலிருந்து நிரந்தரமாக விலகுவதாக அறிவித்தார். அதன் பிறகு தமிழக வெற்றிக் கழகம் கட்சியில் இணைந்து, தேர்தல் பிரசார மேலாண்மைப் பொதுச் செயலாளராகப் பொறுப்பேற்றார். 2025 இல் விஜய்யின் பரப்புரையின் போது கரூரில் ஏற்பட்ட விபத்திற்கு இவர் வெளியிட்ட அறிக்கை சர்ச்சையானது.
# ஆதவ் அர்ஜுனா

## விருதுகள்

2022 செப்டம்பரில் தமிழ்நாடு இளைஞர் நலன் மற்றும் விளையாட்டு மேம்பாட்டுத் துறையின் நிகழ்வில் சிறந்த ஒருங்கிணைப்பாளர் விருதினைப் பெற்றார். விளையாட்டுத் துறையில் இவரது சிறந்த நிர்வாகத்திறனுக்கு விகடன் நம்பிக்கை விருது 2022 மேடையில் கௌரவிக்கப்பட்டார். கலாட்டா கிரோன் 2022 இல் விளையாட்டு ஐகான் என்ற விருதையும் பெற்றார்.
# தோனி, பாலக்காடு

**தோனி** (*Dhoni, Palakkad*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூராகும். இந்த ஊர் பாலக்காட்டிலிருந்து சுமார் 15 கிலோமீட்டர் தொலைவில் அமைந்துள்ளதுது. மேற்குத் தொடர்ச்சி மலைப்பகுதியில் உள்ள தோனி அருவிக்காக இந்த ஊர் அறியப்படுகிறது.
# தோனி, பாலக்காடு

## கண்ணோட்டம்

தேனிக்கு வடக்கில் மேற்கு தொடர்ச்சி மலை உள்ளது. தோனி அருவி பாலக்காட்டில் இருந்து 15 கி.மீ. தொலைவிலும், கொல்லங்கோடு நகரத்திலிருந்து 34 கி.மீ. தொலைவிலும் அமைந்துள்ளது.
# தோனி, பாலக்காடு

## புறநகர்ப் பகுதிகளும் கிராமங்களும்

- உல்லாஸ் நகர் மற்றும் விஷ்ணு நகர்
- சூர்யா நகர் மற்றும் சாந்தி நகர்
- அகத்தேத்தர மற்றும் ஈ. எம். எஸ் நகர்
- தானவ் தொடருந்து நிலையம் மற்றும் அதானிபரம்பா
# இரெண்டாபியா எவெரெட்டி

*இரெண்டாபியா எவெரெட்டி* என்பது மலைப்பாங்கான தாழ் நிலத்திலும், துணை மலைப்பாங்கான, வெப்பமண்டல முதன்மை ஈரமான காடு, இரண்டாம் நிலை காடுகளிலும் காணப்படும் ஒரு தாவர உண்ணி வகைத் தேரை ஆகும். இந்தத் தேரையின் அளவு குறித்த தகவல்கள் தெரியவில்லை. சிறிய, மெதுவாக நகரும், தெளிவான, பாறையுள்ள நீரோடைகளில் இனப்பெருக்கம் நடைபெறுகிறது.
# பொட்டாசியம் பெர்ரிசயனைடு

**பொட்டாசியம் பெர்ரிசயனைடு** (*Potassium ferricyanide*) என்பது K<sub>3</sub>[Fe(CN)<sub>6</sub>] என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரகாசமான சிவப்பு நிறத்தில் காணப்படுகிறது. கட்டமைப்பில் [Fe(CN)<sub>6</sub>]<sup>3−</sup>] அயனி எண்முகமாக ஒருங்கிணைக்கப்பட்டுள்ளது. தண்ணீரில் இச்சேர்மம் கரையும். இதன் கரைசல் பச்சை-மஞ்சள் நிறத்தில் ஒளிரும் தன்மையைக் காட்டுகிறது. 1822 ஆம் ஆண்டில் இலியோபோல்ட் கிமெலின் என்பவரால் கண்டுபிடிக்கப்பட்டது.
# பொட்டாசியம் பெர்ரிசயனைடு

## தயாரிப்பு

பொட்டாசியம் பெர்ரோசயனைடு கரைசலில் குளோரினைச் செலுத்துவதன் மூலம் பொட்டாசியம் பெர்ரிசியனைடு தயாரிக்கப்படுகிறது. பொட்டாசியம் பெர்ரிசியனைடு கரைசலில் இருந்து பிரித்தெடுக்கப்படுகிறது.:  
:2 K<sub>4</sub>[Fe(CN)<sub>6</sub>] + Cl<sub>2</sub> → 2 K<sub>3</sub>[Fe(CN)<sub>6</sub>] + 2 KCl
# பொட்டாசியம் பெர்ரிசயனைடு

## கட்டமைப்பு

மற்ற உலோக சயனைடுகளைப் போலவே, திண்மநிலையில் காணப்படும் பொட்டாசியம் பெர்ரிசயனைடும் ஒரு சிக்கலான பல்லுருவ அமைப்பைக் கொண்டுள்ளது. இந்த பலபடி எண்முகம் [Fe(CN)<sub>6</sub>]<sub>3−</sub> மையங்களைக் கொண்டுள்ளது. CN ஈந்தணைவிகளுடன் பிணைக்கப்பட்டுள்ள K<sub>+</sub> அயனிகள் குறுக்காக இணைக்கப்பட்டுள்ளன. திண்மம் நீரில் கரையும்போது K<sup>+</sup>---NCFe இணைப்புகள் உடைந்துவிடும்.
# பொட்டாசியம் பெர்ரிசயனைடு

## பயன்பாடுகள்

இரும்பு மற்றும் எஃகை கடினப்படுத்தவும், மின்முலாம் பூசுதல், கம்பளி சாயமிடுதல், ஆய்வக வினையாக்கி மற்றும் கரிம வேதியியலில் இலேசான ஆக்சிசனேற்ற முகவராகவும் பொட்டாசியம் பெர்ரிசயனைடு பயன்படுத்தப்படுகிறது.
# பொட்டாசியம் பெர்ரிசயனைடு

## பயன்பாடுகள்

### ஒளிப்படவியல்

#### மூல வரைபடம், நீல அச்சுப்படிவம், புகைப்பட அச்சுக்கு நிறமளித்தல்

மூல வரைபடம் வரைதல், ஒளிப்படவியல் (நீல அச்சுப்படிவச் செயல்முறை), புகைப்பட அச்சுக்கு நிறமளித்தல் செயல்முறை ஆகிய பரவலானப் பயன்பாடுகளைக் பொட்டாசியம் பெர்ரிசியனைடு கொண்டுள்ளது. படச்சுருள் அல்லது அச்சுக்களில் அடர்த்தியைக் குறைக்க 10 கிராம்/லி செறிவில் இலேசான நிறம் நீக்கியாகப் பயன்படுத்தப்படுகிறது.
# பொட்டாசியம் பெர்ரிசயனைடு

## பயன்பாடுகள்

### ஒளிப்படவியல்

#### நிறம் நீக்கல்

பொட்டாசியம் பெர்ரிசியனைடு ஓர் ஆக்சிசனேற்ற முகவராகப் பயன்படுத்தப்படுகிறது. நிறம் நீக்கல்
எனப்படும் செயல்முறையின் போது நேர் மற்றும் எதிர் வண்ணங்களிலிருந்து வெள்ளியை அகற்றும். பொட்டாசியம் பெர்ரிசயனைடு நிறம் நீக்கிகள் சுற்றுச்சூழலுக்கு ஒவ்வாதவை. குறுகிய காலம் மட்டுமே இவை நிலைத்திருக்கும். அதிக செறிவும் அதிக அளவும் கொண்ட அமிலத்தை கலந்தால் ஐதரசன் சயனைடு வாயு வெளியிடப்படும். 1972 ஆம் ஆண்டு கோடாக் சி-41 செயல்முறை அறிமுகப்படுத்தப்பட்டதிலிருந்து பெர்ரிக் எத்தில்டையமீன் டெட்ரா அசிட்டிக் அமில நிறம் நீக்கிகள் வண்ணச்செயல்முறையில் பயன்படுத்தப்பட்டு வருகின்ற்ன. வண்ணக் கல்லச்சுக் கலையில் பொட்டாசியம் பெர்ரிசியனைடு வண்ணப் புள்ளிகளின் அளவைக் குறைக்கப் பயன்படுகிறது. இச்செயல் முறை புள்ளியுருச் செதுக்கல் முறை எனப்படும் கைமுறை வண்ணத் திருத்தம் ஆகும்.
# பொட்டாசியம் பெர்ரிசயனைடு

## பயன்பாடுகள்

### ஒளிப்படவியல்

#### பார்மர் குறைப்பான்

பொட்டாசியம் பெர்ரிசயனைடு கருப்பு-வெள்ளை ஒளிப்படக் காலத்தில் சோடியம் தயோசல்பேட்டுடன் சேர்க்கப்பட்டு மூலப்படம் அல்லது ஜெலட்டின் வெள்ளி அச்சின் அடர்த்தியைக் குறைக்க பயன்படுத்தப்பட்டது. இப்பயன்பாட்டுக்கான கலவை பார்மர் குறைப்பான் என்ற பெயரால் அறியப்பட்டது. மூலப்படத்தின் அதிக வெளிப்பாட்டு சிக்கல்களை ஈடுசெய்யவும் அச்சில் உள்ள சிறப்பம்சங்களை பிரகாசமாக்குவதற்கும் இது உதவுகிகிறது
# பொட்டாசியம் பெர்ரிசயனைடு

## பயன்பாடுகள்

### கரிமத்தொகுப்பு வினையாக்கி

பொட்டாசியம் பெர்ரிசயனைடு கரிம வேதியியலில் ஒரு ஆக்சிசனேற்றியாகப் பயன்படுத்தப்படுகிறது. சார்ப்லெசு ஈரைதராக்சிலேற்ற வினையில் வினையூக்கி மீளுருவாக்கம் செய்வதற்கான ஆக்சிசனேற்றியாக இது பயன்படுகிறது.
# பொட்டாசியம் பெர்ரிசயனைடு

## பயன்பாடுகள்

### குறிக்காட்டி மற்றும் உணரி

பெராக்சைல் குறிகாட்டி கரைசலில் உள்ள இரண்டு சேர்மங்களில் பொட்டாசியம் பெர்ரிசயனைடும் ஒன்றாகும். மற்றொரு சேர்மம் பீனாப்தலீன் ஆகும். இது Fe<sup>2+</sup> அயனிகளின் முன்னிலையில் கரைசலை நீலமாக (பிரசியயன் நீலம்) மாற்றும். எனவே துருப்பிடித்தலுக்கு வழிவகுக்கும் உலோக ஆக்சிசனேற்றத்தைக் கண்டறிய இது பயன்படுகிறது. பிரசியன் நீலத்தின் மிகத் தீவிரமான நிறத்தின் காரணமாக, வண்ணமானியைப் பயன்படுத்தி Fe<sup>2+</sup> அயனிகளின் மோல்களின் எண்ணிக்கையைக் கணக்கிட முடியும்.  
உடலியல் சோதனைகளில் பொட்டாசியம் பெர்ரிசயனைடு ஒரு கரைசலின் ஆக்சிசனேற்ற ஒடுக்க திறனை அதிகரிக்கும் வழிமுறையை வழங்குகிறது. எனவே, இது தனிமைப்படுத்தப்பட்ட மைட்டோகாண்ட்ரியாவில் குறைக்கப்பட்ட சைட்டோக்ரோமை ஆக்சிசனேற்றம் செய்யும். பொதுவாக சோடியம் டைதயோனைட்டு இத்தகைய சோதனைகளில் குறைக்கும் வேதிப்பொருளாகப் பயன்படுத்தப்படுகிறது.  
ஒரு மாதிரியின் பெர்ரிக் குறைக்கும் ஆற்றல் திறனைக் கண்டறிய பொட்டாசியம் பெர்ரிசயனைடு பயன்படுகிறது. (சாறு, இரசாயன கலவை போன்றவை). இத்தகைய அளவீடு ஒரு மாதிரியின் ஆக்சிசனேற்ற பண்புகளை தீர்மானிக்கப் பயன்படுத்தப்படுகிறது  
மின்னோட்ட அளவியல் உயிரிய உணரிகளில் பொட்டாசியம் பெர்ரிசயனைடு ஓர் அங்கமாகும். ஓர் எலக்ட்ரான் மாற்ற முகவராக குளுக்கோசு ஆக்சிடேசு நொதிக்கு ஆக்சிசன் போன்ற ஒரு நொதியின் இயற்கையான எலக்ட்ரான் மாற்ற முகவரை இது மாற்றுகிறது. நீரிழிவு நோயாளிகள் பயன்படுத்த வணிக ரீதியாக கிடைக்கும் இரத்த குளுக்கோசு மீட்டர்களில் இது ஒரு மூலப்பொருளாகும்.
# பொட்டாசியம் பெர்ரிசயனைடு

## பயன்பாடுகள்

### பிற பயன்கள்

பொட்டாசியம் பெர்ரிசயனைடு பொட்டாசியம் ஐதராக்சைடு அல்லது சோடியம் ஐதராக்சைடு மற்றும் தண்ணீருடன் சேர்ந்து முரகாமியின் அரித்துருவாக்கியை உருவாக்குகிறது. கடினமாக்கப்பட்ட கார்பைடுகளில் பிணைப்பான் மற்றும் கார்பைடு கட்டங்களுக்கு இடையே உள்ள மாறுபாட்டை வழங்க உலோகவியலாளர்களால் இந்த அரித்துருவாக்கி பயன்படுத்தப்படுகிறது.
# பொட்டாசியம் பெர்ரிசயனைடு

## புருசியன் நீலம்

நீல அச்சில் உள்ள ஆழமான நீல நிறமியான புருசியன் நீலமானது, இரும்பு (Fe<sup>2+</sup>) அயனிகளுடன் K<sub>3</sub>[Fe(CN)<sub>6</sub>] மற்றும் பெர்ரிக் உப்புகளுடன் K4[Fe(CN)<sub>6</sub>] ஆகியவை சேர்ந்து வினைபுரிவதால் உருவாகிறது.  
திசுவியலில் திசுக்களில் பெர்ரசு இரும்ப்பு இருப்பதைக் கண்டறிய பொட்டாசியம் பெர்ரிசயனைடு பயன்படுத்தப்படுகிறது. பொட்டாசியம் பெர்ரிசியனைடு அமிலக் கரைசலில் பெர்ரசு இரும்புடன் வினைபுரிந்து கரையாத நீல நிறமியை உருவாக்குகிறது. இது பொதுவாக தர்ன்புல் நீலம் அல்லது புருசியன் நீலம் என குறிப்பிடப்படுகிறது. பெர்ரிக்கு (Fe<sub>3+</sub>) இரும்பைக் கண்டறிய, பெர்ல்சின் புருசியன் நீலம் சாயமேற்றுதல் முறையில் பொட்டாசியம் பெர்ரோசயனைடு பயன்படுத்தப்படுகிறது.
# பொட்டாசியம் பெர்ரிசயனைடு

## பாதுகாப்பு

பொட்டாசியம் பெர்ரிசியனைடு குறைந்த நச்சுத்தன்மையைக் கொண்டுள்ளது. இதன் முக்கிய ஆபத்து யாதெனில் கண்கள் மற்றும் தோலுக்கு லேசான எரிச்சலூட்டுவதாகும். இருப்பினும். மிகவும் வலுவான அமில நிலைமைகளின் கீழ், சமன்பாட்டின் படி, மிகவும் நச்சுத்தன்மை வாய்ந்த ஐதரசன் சயனைடு வாயுவை உருவாக்குகிறது:
::6 H<sup>+</sup> + [Fe(CN)<sub>6</sub>]<sup>3−</sup> → 6 HCN + Fe<sup>3+</sup>
# அரேன்

**அரேன்** (*Arain*) (அரெய்ன் என்றும் அழைக்கப்படுகின்றனர்) ஒரு பெரிய பஞ்சாபி முஸ்லிம் சமூகம் ஆகும். இச்சமூகம் வலுவான அரசியல் அடையாளம் மற்றும் அமைப்பின் நிலை கொண்ட விவசாய சமூகமாக இருக்கிறது.  
கடந்த நூற்றாண்டின் தொடக்கத்தில், இவர்கள் சுமார் 1 மில்லியன் என்ற எண்ணிக்கையில் இருந்தனர். முக்கியமாக கிராமப்புறத்தில் சாகுபடி செய்பவர்கள் மற்றும் நில உரிமையாளர்கள் என இலாகூர், ஜலந்தர், அமிர்தசரஸ் மற்றும் அம்பாலா உள்ளிட்ட நான்கு மாவட்டங்களில் குவிந்திருந்தனர். இந்த மாவட்டங்கள் அனைத்தும் பாக்கித்தானின் பஞ்சாப் மாகாணத்தில் இருந்தன. 1947 இந்தியப் பிரிவினையைத் தொடர்ந்து, இவர்கள் இப்போது முக்கியமாக பாக்கித்தானின் மாகாணங்களான பஞ்சாப் மற்றும் சிந்து மாகாணங்கள் மற்றும் இந்தியாவின் பஞ்சாப், மேற்கு உத்தரப் பிரதேசம் மற்றும் உத்தராகண்டம் ஆகிய பகுதிகளில் ஒரு சிறிய அளாவில் பரவியுள்ளனர்.  
ஒரு சுய உணர்வு சமூகமான அரேன் சமூகம் 1890 களில் தங்களை பிரதிநிதித்துவப்படுத்த ஒரு அமைப்பை நிறுவ பல கூட்டங்களை நடத்தின. இறுதியில், 1915 ஆம் ஆண்டில், இலாகூரில் அஞ்சுமான் ராயன்-இ-இந்த் என்ற ஒரு அமைப்பாக உருவெடுத்தது. *அல்-ராய்* என்ற தலைப்பில் ஒரு தேசிய சமூக செய்தித்தாளும் நிறுவப்பட்டது.
# அரேன்

## வரலாறு

### தோற்றம்

வரலாற்றாசிரியரும் அரசியல் விஞ்ஞானியுமான *கிறிஸ்டோஃப் ஜாஃப்ரெலாட்*, அரபு முஸ்லிம் படைகள் ஆக்கிரமித்ததால், சிந்து மற்றும் முல்தானில் இருந்து பஞ்சாப்பிற்கு இடம்பெயர்ந்த விவசாய சமூகங்கள்தான் இவர்கள் எனவும்; இவர்கள் முதலில் இந்து மதத்தை கடைபிடித்தனர் ஆனால் பலர் பின்னர் இசுலாமுக்கு மாறினார்கள் எனவும் கூறுகிறார். இந்த சமூகம் முக்கியமாக வட இந்தியா மற்றும் கிழக்கு பாக்கித்தானில் அமைந்துள்ள கம்போம் மற்றும் இராஜபுத்திரர் சமூகங்களுடன் தொடர்புடையது என்று அவர் கூறுகிறார்.  
அரேன் சமூகத்தைச் சேர்ந்த அரசியல் விஞ்ஞானி *இஷ்தியாக் அகமது*, சில ஆரம்பகால அரேன் நூல்கள் சூர்யவன்ஷி இராஜ்புத்திர வம்சாவளியை குறிப்பிடுகின்றன என்பதை ஒப்புக்கொள்கிறார். பஞ்சாப் மற்றும் அரியானாவின் பிற விவசாய சாதிகளைப் போலவே, அரேன்களும் “பல இனங்களின் கலவை” என்று அவர் நம்புகிறார்.
# அரேன்

## வரலாறு

### இடைக்காலக் காலம்

அகமதுவின் கூற்றுப்படி, முகலாயர் மற்றும் சீக்கியர்களின் ஆட்சியின்போது அரேன் சமூகத்தினர் ஆளுநர்கள் மற்றும் இராணுவ தளபதிகள் போன்ற முக்கிய பதவிகளை வகித்தனர்.
# அரேன்

## வரலாறு

### காலனித்துவ காலம்

1857 ஆம் ஆண்டு சிப்பாய்க் கிளர்ச்சியின் போது, அரேன் சமூகத்தைச் சேர்ந்த *ஷா அப்துல் காதிர் லுதியான்வி* என்பவர் லூதியானாவிலிருந்து தில்லியை நோக்கி ஒரு கிளர்ச்சியை வழிநடத்தினார். அங்கு அவர் கொல்லப்பட்டார். இதற்குப் பின்னர், ஆங்கிலேயர்கள் அரேன்களை ஒரு விசுவாசமற்ற சமூகமாக கருதினர். மேலும் அவர்களை இராணுவத்தில் சேர்த்துக் கொள்ளவும் மறுத்தனர். அரேன் சமூகத்தின் பரப்புரை காரணமாக, 20 ஆம் நூற்றாண்டின் முற்பகுதியில் இவர்கள் அதிகாரப்பூர்வமாக ஒரு “விவசாய பழங்குடி” என்று மறு வகைப்படுத்தப்பட்டது.
# அரேன்

## மக்கள்தொகை

1921 ஆம் ஆண்டில்,பஞ்சாப் மாகாணத்தின் மொத்த முஸ்லிம் மக்கள்தொகையில் 9,5% அரேன்களாக இருந்தனர். இது 1901 இல் 8,3% ஆகவும், 1881 இல் 6,6% ஆகவும் இருந்தது. 2017 பாகிஸ்தான் மக்கள்தொகை கணக்கெடுப்பின் போது, இலாகூர் மாவட்டத்தின் மிகப்பெரிய சமூகமாக அரேன்கள் இருந்தனர். இது மாவட்டத்தின் மொத்த மக்கள் தொகையில் 40% அல்லது மொத்த 11 மில்லியனில் 4,45 மில்லியன் ஆகும். அதைத் தொடர்ந்து காஷ்மீரிகள் (30%) உள்ளனர். அரேன் பிரதாரிகள் குறிப்பாக இலாகூரின் தொழில்துறை மற்றும் வணிக நடவடிக்கைகளிலும் அதன் அரசியலிலும் தீவிரமாக செயல்பட்டு வருகின்றனர்.
# பெ. பெரி. சுப்பிரமணியம் செட்டியார்

**பெ. பெரி. சுப்பிரமணியம் செட்டியார்** (21 செப்டம்பர் 1901 – 23 சனவரி 1975) ஒரு இந்தியப் பத்திரிகையாளரும், தொழில்முனைவோரும், புரவலரும் ஆவார். இலங்கையில் புகழ்பெற்ற வீரகேசரி நாளிதழை நிறுவியவர்.
# பெ. பெரி. சுப்பிரமணியம் செட்டியார்

## இளமைப் பருவம்

பெ.பெரி.சுப்பிரமணியம் செட்டியார் 1901 ஆம் ஆண்டு செப்டம்பர் 21 ஆம் தேதி தமிழ்நாட்டின் சிவகங்கை மாவட்டத்தில் உள்ள ஆவணிப்பட்டியில் பெரி.பெரியண்ணச் செட்டியார் (இ. 1927) - விசாலாட்சி ஆச்சியின் ஐந்து குழந்தைகளில் மூன்றாவது குழந்தையாகப் பிறந்தார். பத்திரிகைத் துறையில் இவர் அதிக ஆர்வம் கொண்டதால் இந்தியாவில் பல பத்திரிகைகளுக்கு எழுத்தாளராக இருந்தார். 1920களின் துவக்கத்தில், இந்தியாவை விட்டு புதிய இடங்களை ஆராய வேண்டும் என்று முடிவு செய்தார், அதற்காக இவர் இலங்கை சென்றார், அங்கு இந்தியத் தொழிலாளர்களின் நிலைமைகளைப் பார்த்து, நியாயத்தையும் சமத்துவத்தையும் வலியுறுத்தும் நோக்கில் ஒரு பத்திரிகையை நிறுவ முடிவு செய்தார்.
# பெ. பெரி. சுப்பிரமணியம் செட்டியார்

## வீரகேசரி

சுப்பிரமணியம் செட்டியார் 1930 ஆம் ஆண்டில் இலங்கையில் ஒரு பத்திரிகையை நிறுவினார், அதற்கு "வீரகேசரி" என பெயரிட்டார், அதன் பொருள் "வெற்றி பெற்ற சிங்கம்" என்பதாகும். இதுவே இலங்கையின் முதல் தமிழ் நாளிதழ். இதன் முதல் பதிப்பு 1930 ஆகத்து 6 அன்று கொழும்பு மருதானையில் நிறுவப்பட்ட வீரகேசரி அச்சகத்திலிருந்து முதலில் வெளியிடப்பட்டது. செட்டியார் சிங்கப்பூரிலும் அதைச் சுற்றியுள்ள பகுதிகளிலும் அசையாச் சொத்துகளிலும் முதலீடு செய்தார். மலேசியாவில் தோட்டங்களை வாங்கினார், மலாக்காவிலுள்ள கெலாங் பாத்தாவில் வீரகேசரி இரப்பர் தோட்டங்களை நிறுவினார், இது மலாக்காவின் முதல் ஆசியத் தோட்டமாகும். சுப்பிரமணியம் செட்டியார் 1975 சனவரி 23 ஆம் தேதி, 73-ஆவது அகவையில் இறந்தார்.
# கூகுள் விட்சு

**கூகுள் விட்ஸ்** (Google Vids) என்பது கூகுள் ஒர்க்ஸ்பேஸ் தொகுப்பின் ஒரு பகுதியாக சேர்க்கப்பட்ட ஒரு இணைய நிகழ்படத்தினை உருவாக்கும் செயலியாகும். வேலை தொடர்பான நோக்கங்களுக்காக தகவல் தரவு நிகழ்படங்களை உருவாக்க பயனர்களுக்கு உதவும் வகையில் இது வடிவமைக்கப்பட்டுள்ளது. இந்தப் பயன்பாடு கூகிளின் ஜெமினி தொழில்நுட்பத்தைப் பயன்படுத்தி பயனர்கள் கைமுறையாக அல்லது செயற்கை அறி திறன் உதவியுடன் எளிய அறிவுறுத்தல்களைப் பயன்படுத்தி நிகழ்படல்க் கதைச்சித்திரப் பலகையினை உருவாக்க உதவுகிறது. இதில் ஊடகங்களைப் பதிவேற்றுதல், படங்கள், பின்னணி இசை மற்றும் செயற்கை அறி திறனைப் பயன்படுத்தி வரிவடிவ உருவாக்கத்துடன் குரல் பரிமாற்ற அம்சம் ஆகியவை இதில் உள்ள வசதிகளாகும்.  
இந்தப் பயன்பாடு தற்போது தேர்ந்தெடுக்கப்பட்ட கூகுள் பணியிட ஆய்வகப் பயனர்களுடன் சோதனையில் உள்ளது, மேலும் 2024 கோடையில் ஒரு பொது பீட்டா பதிப்பினை வெளியிடத் திட்டமிடப்பட்டுள்ளது. கூகுள் விட்ஸ் முதன்மையாக விற்பனை பயிற்சி, உள்நுழைவு நிகழ்படங்கள், விற்பனையாளர் அணுகல் மற்றும் திட்டப் புதுப்பிப்புகள் போன்ற வேலை தொடர்பான உள்ளடக்கத்தை உருவாக்குவதற்காக உள்ளது. இது பல்வேறு பாணிகள் மற்றும் வார்ப்புருக்கள், கூட்டு அம்சங்களை வழங்குகிறது, மேலும் தற்போது யூடியூப் ஒருங்கிணைப்பு இல்லாமல் மூன்று நிமிடங்களுக்குள் வீடியோக்களுக்கு மட்டுமே வரையறுக்கப்பட்டுள்ளது.  
கூகுள் விட்ஸ் ஏப்ரல் 9,2024 -இல் அறிவிக்கப்பட்டது.
# தேசிய நெடுஞ்சாலை 709 (இந்தியா)

**தேசிய நெடுஞ்சாலை 709** (தே. நெ. 709 விரிவாக்கம்)(*National Highway 709 (India)*) இராசத்தானின் இராஜ்கரில் தொடங்கி பானிப்பத்தில் முடிவடைகிறது. இந்த நெடுஞ்சாலைப் பாதையில் ரோத்தக், பிவானி மற்றும் பிலானி ஆகியவை முக்கிய நகரங்களாகும். இந்த நெடுஞ்சாலை, தேசிய நெடுஞ்சாலை 1 (தில்லி முதல் அமிர்தசரசு வரை) உடன் பானிபட் புறவழிச்சாலையில் இணைகின்றது. இந்த நெடுஞ்சாலை கிமீ (151 மைல்) நீளமானது. இது அரியானா மற்றும் இராசத்தான் மாநிலங்களில் செல்கின்றது. இந்த நெடுஞ்சாலையானது பானிப்பத் மற்றும் பிவானி இடையே நான்கு வழிப்பாதையாக உள்ளது. கலனூர் மற்றும் பிவானி இடையே நான்கு வழிப்பாதை அமைக்கும் பணி நிறைவடைந்துள்ளது. பிவானி அருகே சுங்கச்சாவடிகள் கட்டப்பட்டு வருகின்றன.
# தேசிய நெடுஞ்சாலை 709 (இந்தியா)

## வழித்தடம்

தேசிய நெடுஞ்சாலை 709 பின்வரும் நகரங்கள் மற்றும் கிராமங்கள் வழியாக செல்கிறது:  
ராஜ்கர்
பிலானி
லோஹானி
பிவானி
கலானூர்
லாஹ்லி
ரோஹ்தக் ப
ஹ்மன்வாஸ்
ஜாஸியா
கிலௌர்
ரூகி பைன்ஸ்வான் குர்த்  
மஹ்ரா கோஹானா முண்ட்லானா சிரானா இஸ்ரனா நௌல்தா தோஹர் மெஹ்ரானா பானிபட்